         ROMÂNIA 					              
     JUDEŢUL IAŞI			    
MUNICIPIUL PAŞCANI				                
   CONSILIUL LOCAL						            
HOTARAREA    NR.  39
       din  29.04.2011

privind organizarea unor laboratoare de studiu (laborator de engleză, laborator de franceză, laborator de pictură etc.), în incinta Bibliotecii Municipale Paşcani
            
Consiliul Local al Municipiului Paşcani, judeţul Iaşi ;
Având în vedere prevederile Legii bibliotecilor  nr. 334/2002, republicată, cu modificările şi completările ulterioare;
În baza prevederilor Legii 273/2006, privind finanţele publice locale, cu modificările şi completările ulterioare;
Având în vedere Hotărârea Consiliului Local nr. 161 din data de 6.10.2008, privind aprobarea Regulamentului de organizare şi funcţionare a Bibliotecii Municipale Paşcani;
Având în vedere  prevederile art. 36 alin. (2)  litera d), ale alin. (6) lit. a) pct. (1), (4) din Legea nr.215/2001 privind administraţia publică locală, republicată, cu modificările şi completările ulterioare;
Avand in vedere propunerea viceprimarului municipiului Pascani,  in calitate de initiator al proiectului de hotarare si expunerea de motive  a initiatorului, inregistrata sub nr. 6390/18.03.2011;
           Avand in vedere Raportul comun  de specialitate  intocmit de Compartimentul Sport, Cultura, Culte,  Serviciul Buget, Financiar, Contabilitate  si  Compartimentul Juridic si Contencios, inregistrat   sub  nr.   6391/18.03.2011;
            Având în vedere Nota de fundamentare nr. 30/15.03.2011, înaintată de Biblioteca Municipală Paşcani, înregistrată la Consiliul Local al municipiului Paşcani sub nr. 280/15.03.2011;     
   Avand in vedere  urmatoarele avize  ale comisiilor de specialitate din cadrul Consiliului Local  al municipiului Pascani:
- Avizul Comisiei de prognoze economico-sociale, buget, finante, industrie, agricultura, silvicultura, prestari servicii, comert si IMM-uri, inregistrat sub nr. 401/7.04.2011;
 - Avizul   Comisiei  juridice, ordine publica, drepturile  omului  şi libertăţi cetatenesti, inregistrat sub nr. 378/07.04.2011;   
          - Avizul Comisiei pentru invatamant si activitati stiintifice, cultura, culte, tineret, sport si turism,  inregistrat  sub nr. 392/7.04.2011;
În temeiul prevederilor art.45 din Legea nr.215/2001, privind administraţia publică locală, republicată, cu modificările şi completările ulterioare, 


H O T Ă R Ă Ş T E :

Art.1  Se aprobă organizarea unor laboratoare de studiu (laborator de engleză, laborator de franceză, laborator de pictură etc.), în incinta Bibliotecii Municipale Paşcani.

Art.2. Contribuţia pentru fiecare participant la laboratoarele de studiu va fi de 5 Lei/oră.

            Art.3. Cu ducerea la îndeplinire a prevederilor prezentei hotărâri se încredinţează Viceprimarul municipiului Paşcani, Compartimentul Sport, Cultură, Culte, Serviciul Buget, Financiar, Contabilitate si  conducerea Bibliotecii Municipale Pascani.

           Art.4.  Biroul Administraţie publică  va comunica în copie prezenta hotărâre:

· Instituţiei Prefectului Iaşi;
· Viceprimarului municipiului Paşcani;
· Serviciului Buget, Financiar, Contabilitate;
· Compartimentului Sport, Cultură, Culte;
· Bibliotecii Municipale Paşcani;
· Mass-media.

